Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Снежана Михајловска со службена легитемација број 28-0008 и Зоранчо Стојанов со службена легитимација **број 28-0001**, изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа Неготино со седиште на ул. Ацо Аџилов бб, Неготино, застапуван од Директорот Тања Манева и со Записник ИП1 број 16- 284 од 08.06.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020,163/21,294/21, 99/22, 236/22 и 65/23) го донесе следното

**Р Е Ш Е Н И Е**

Се наредува на Тања Манева, Директор на ЈУ Меѓуопштински Центар за социјална работа Неготино (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Во постапката што се води пред Центарот за обезбедување на услугата лична асистенција, барателот на услугата да дава писмена изјава до стручниот работник од Центарот за избор на овластен давател на услугата, согласно член 286 од Законот за социјалната заштита и член 11 став 2 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,,Службен весник на РСМ,, број 264/2019).

**Рокот за извршување на изречената инспекциска мерка е од денот на приемот на решението и постојано**

2. Центарот, во периодот на взаемно прилагодување помеѓу корисникот и личниот асистент кој трае најмногу до 30 дена, да врши задолжителен увид во домот на корисникот, согласно член 106 од Законот за социјалната заштита и член 16 став 3 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,,Службен весник на РСМ,, број 264/2019).

**Рокот за извршување на изречената инспекциска мерка е од денот на приемот на решението и постојано**

3. Стручниот работник во Центарот, од одржаните заеднички средби со корисникот, личниот асистент, координаторот и други релевантни лица, да составува записник од кој може да се видат превземените активности за следење на реализацијата на индивидуалниот план и активностите предвидени во Листата на активности за остварување на услугата лична асистенција, согласно член 106 од Законот и член 17 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка е од денот на приемот на решението и постојано**

4. Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита Снежана Михајловска со службена легитемација број 0008 и Зоранчо Стојанов со службена легитимација **број 28-0001**, извршија редовен инспекциски надзор над субјектот на инспекциски надзор ЈУ Меѓуопштински Центар за социјална работа Неготино, со седиште на на ул. Ацо Аџилов бб, Неготино, застапуван од Директорот Тања Манева и состави Записник ИП1 број 16-284 од 08.06.2023 година, во кој се констатирани недостатоци и неправилности во предметите на корисниците на услугата лична асистенција.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Жалбата се таксира со 250,00 денари административни таксени марки и се поднесува во два примероци.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-284 од 08.06.2023 година.

Инспектори за социјална заштита:

ЗоранчоСтојанов

Снежана Михајловска